กรุงเทพมหานคร เชิญชวนประชาชนนำถุงผ้ามารับกล้าไม้กว่า 1 ล้านต้น ในโครงการ “มอบล้านกล้า สู่ล้านต้น จากล้านคน สู่สังคมเมือง”
กรุงเทพมหานคร เชิญชวนประชาชนนำถุงผ้ามารับกล้าไม้กว่า 1 ล้านต้น ในโครงการ “มอบล้านกล้า สู่ล้านต้น จากล้านคน สู่สังคมเมือง”พล.ต.อ.อัศวิน ขวัญเมือง ผู้ว่าราชการกรุงเทพมหานคร เป็นประธานมอบกล้าไม้ในโครงการ “มอบล้านกล้า สู่ล้านต้น จากล้านคน สู่สังคมเมือง” ณ บริเวณลานอีเดน ชั้น 3 เซ็นทรัลเวิลด์ เพื่อให้ประชาชนนำไปปลูกบริเวณบ้าน ร่วมกันรักษาสภาพแวดล้อม เพิ่มพื้นที่สีเขียวให้กับกรุงเทพมหานคร รวมถึงช่วยดูดซับมลพิษทางอากาศในอนาคต ซึ่งกล้าไม้ที่จะนำไปมอบแก่ประชาชนเป็นต้นไม้ที่มีดอกสีเหลือง ซึ่งเป็นสีประจำวันพระราชสมภพของพระบาทสมเด็จพระวชิรเกล้าเจ้าอยู่หัว ได้แก่ ต้นรวงผึ้ง ประดู่ ทองอุไร เหลืองปรีดียาธร ทรงบาดาล และนนทรี โดยจะแจกจนกว่าครบ 1 ล้านต้น ซึ่งประชาชนสามารถรับฟรีได้ ที่สำนักงานเขต สวนสาธารณะของ กทม.ทุกแห่ง และห้างสรรพสินค้าในเครือเซ็นทรัลฯ นอกจากนี้ ขอเชิญชวนผู้ที่ได้รับกล้าไม้ดังกล่าว ลงทะเบียนปลูกต้นไม้ผ่านแอปพลิเคชัน “WE GROW” เพื่อบันทึกข้อมูลต้นไม้และแชร์การเติบโตของต้นไม้ที่ปลูก เพื่อติดตามผลการปลูกต้นไม้และแบ่งปันข้อมูลในการดูแลรักษาต้นไม้ให้ยั่งยืนอีกด้วย